ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 51.90 कोटी पेक्षा जास्त
गेल्या 24 तासात 41 लाखाहून अधिक मात्रा देण्यात आल्या
भारताने रुग्ण बरे होण्याचा आतापर्यंतचा 97.45% हा सर्वोच्च दर गाठला
देशात गेल्या 24 तासात कोरोनाचे 38,353 नवे दैनंदिन रुग्ण
देशातली सध्या उपचाराधीन रुग्णसंख्या  ही 140 दिवसातली सर्वात कमी संख्या
देशात सध्या उपचाराधीन रुग्ण हे एकूण रुग्णांच्या 1.21%
दैनंदिन पॉझीटीव्हिटी दर  गेले 16 दिवस 3% कमी
भारतात कोविड-19 प्रतिबंधक लसीकरण 51.90 कोटींहून अधिक झाले आहे. आज सकाळी 7 वाजेपर्यंत प्राप्त अहवालानुसार एकूण 59,57,616 सत्रांद्वारे 51,90,80,524 मात्रा देण्यात आल्या आहेत. गेल्या 24 तासात 41,38,646 मात्रा देण्यात आल्या.
यामध्ये यांचा समावेश आहे-
|
|
HCWs
|
|
1st Dose
|
|
1,03,38,727
|
|
2nd Dose
|
|
80,17,291
|
|
FLWs
|
|
1st Dose
|
|
1,82,42,071
|
|
2nd Dose
|
|
1,18,74,095
|
|
Age Group 18-44 years
|
|
1st Dose
|
|
18,23,88,445
|
|
2nd Dose
|
|
1,29,63,932
|
|
Age Group 45-59 years
|
|
1st Dose
|
|
11,34,11,880
|
|
2nd Dose
|
|
4,35,83,965
|
|
Over 60 years
|
|
1st Dose
|
|
7,92,14,965
|
|
2nd Dose
|
|
3,90,45,153
|
|
Total
|
|
51,90,80,524
21 जून 2021 पासून कोविड-19 सार्वत्रिक लसीकरणाचा नवा टप्पा सुरु झाला आहे. देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
कोरोनातून बरे होण्याचा दर गेल्या 24 तासात 97.45% झाला असून महामारीची सुरवात झाल्यापासूनचा भारताने गाठलेला हा सर्वोच्च दर आहे.
महामारीच्या सुरवातीपासून कोरोनाची लागण झालेल्यांपैकी एकूण 3,12,20,981 रुग्ण कोरोना मुक्त झाले आहेत. गेल्या 24 तासात 40,013 रुग्ण कोरोना मुक्त झाले आहेत.
गेल्या 24 तासात 38,353 नव्या दैनंदिन रुग्णांची नोंद झाली.
सलग 45 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/केंद्र शासित प्रदेश यांच्या समन्वित प्रयत्नांचा हा परिणाम आहे.
देशात उपचाराधीन रुग्णांची संख्या 3,86,351असून 140 दिवसातली ही सर्वात कमी संख्या आहे. उपचाराधीन रुग्ण, एकूण पॉझिटीव्ह रुग्णांच्या 1.21% आहेत.
चाचण्या करण्याच्या क्षमतेत वाढ करत देशात गेल्या 24 तासात 17,77,962 चाचण्या करण्यात आल्या. भारताने आतापर्यंत 48.50 कोटीहून अधिक  चाचण्या केल्या आहेत.
साप्ताहिक पॉझीटीव्हिटी दर सध्या 2.34% आणि दैनंदिन पॉझीटीव्हिटी दर आज 2.16% आहे. दैनंदिन पॉझीटीव्हिटी दर गेले 16 दिवस 3% पेक्षा कमी तर सलग 65 दिवस 5% पेक्षा कमी आहे.
माहिती आणि प्रसारण मंत्रालय
आपल्यासमोर सादर आहे, पत्रसूचना कार्यालयाची, इफ्फीविषयक पत्रिका, इफ्फीलॉईडची दुसरी आवृत्ती
गोवा/मुंबई, 20 नोव्हेंबर 2022
पुन्हा एकदा सिनेमाचा उत्सव साजरा करण्याची वेळ आली आहे. ओहह, तुम्ही नेहमीच सिनेमाचा उत्सव साजरा करता, असं म्हणताय का? अगदी आनंदाच्या प्रसंगी किंवा दु:खाच्या क्षणांमध्ये सुद्धा? जेव्हा तुम्ही जागे असता, तेव्हाही आणि जेव्हा झोपेत तुम्ही स्वप्नं बघता तेव्हाही तुम्ही सिनेमाच्या विश्वास असता का?
होय, सिनेमा, ही शाश्वत प्रेमासारखीच भावना आहे आणि म्हणूनच त्याला काळाचे काहीही बंधन नाही. त्याचा, उत्सव, त्याचा अनुभव आपण-आपण सगळे- कायमच, आपल्यासोबत घेऊन चालतो, आपल्यामध्ये तो समावलेला असतो, आतपर्यंत मुरलेला असतो.
आणि हीच सिनेप्रेमाची भावना, इफ्फी- आंतरराष्ट्रीय भारतीय चित्रपट महोत्सवाच्या मागे आहे. हा चित्रपट महोत्सव लोकांचा आहे, लोकांसाठी आहे आणि लोकांकडून साजरा केला जाणारा आहे.
आणि याच भावनेतून, पीआयबी इफ्फीचा सगळा चमू, सगळे सदस्य काम करत असतात. याच भावनेतून आम्ही आपली 53व्या इफ्फीची सगळी खबरबात देणारी आमची पत्रिका इफ्फीलॉईडचा पहिला अंक आपल्यासमोर आणत आहोत
गेल्यावर्षीचा इफ्फीलॉईड आपल्या सिनेरसिकांच्या मनाला स्पर्श करणारा ठरला होता. आणि यावर्षीची ही पत्रिका सुद्धा आपल्या सर्वांच्या पसंतीस उतरेल, आम्ही यंदा आणखी काही उत्तम देण्याचा प्रयत्न करू, अशी आम्हाला आशा आहे.
पहिला अंक बघण्यासाठी इथे क्लिक करा !
चला आपण एकत्रितपणे चित्रपट -आणि आयुष्यही—साजरे करूया !PIB Mumbai | G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 131
पंतप्रधान कार्यालय
कायदेतज्ज्ञ के.जे.शेठना यांच्या निधनाबद्दल पंतप्रधानांकडून शोक व्यक्त
नवी दिल्ली, 17 एप्रिल 2021
देशातील आघाडीचे वकील आणि कायदेतज्ज्ञ के.जे.शेठना यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
"देशातील आघाडीचे वकील आणि कायदेतज्ज्ञ के.जे.शेठना यांच्या निधनामुळे दुःख झाले आहे. कायद्याच्या क्षेत्रात भरीव योगदान देण्याबरोबरच, समाजसेवेच्याही अनेक उपक्रमांमध्ये त्यांचा पुढाकार असे. या दुःखद प्रसंगी त्यांचे कुटुंब, मित्रपरिवार आणि हितचिंतक यांच्या दुःखात मी सहभागी आहे.", असे पंतप्रधानांनी ट्विटवरील संदेशात म्हंटले आहे.S.Tupe/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 40
उपराष्ट्रपती कार्यालय
उपराष्ट्रपतींची राम नगरी अयोध्येला भेट, त्यांच्या मते ही भेट म्हणजे "दीर्घकाळच्या स्वप्नाची पूर्तता"
उपराष्ट्रपती, एम. वैंकय्या नायडू यांनी पत्नी उषा नायडू यांच्या समवेत आज अयोध्या या ऐतिहासिक शहराला भेट दिली जिथे त्यांनी रामजन्मभूमी स्थळ आणि प्रसिद्ध हनुमान गढी मंदिरात पूजा केली.
त्यानंतर लगेचच, उपराष्ट्रपतींनी सपत्नीक रामजन्मभूमी स्थळाला भेट दिली जिथे रामजन्मभूमी तीर्थ ट्रस्टच्या सदस्यांनी आगामी राम मंदिराची 3-डी प्रतिकृती दाखवणाऱ्या लघुपटाद्वारे तपशीलवार सादरीकरण केले. त्यानंतर, नायडू यांनी निर्माणाधीन राम मंदिराच्या गर्भगृहाच्या ठिकाणी पूजा केली आणि राम लल्लाची प्रार्थनाही केली. रामजन्मभूमी येथील अभ्यागत पुस्तकात त्यांनी लिहिले -
"आज रामजन्मभूमीला भेट देऊन धन्य झालो. प्रभू राम हे आपल्या संस्कृतीचे, आपल्या मूल्यांचे आणि आपल्या गौरवशाली इतिहासाचे प्रतीक आहेत. मर्यादा पुरुषोत्तम यांच्या जीवनाने भारतातील लोकांना नेहमीच प्रेरणा दिली आहे आणि त्यांना सन्मार्ग दाखवला आहे. अयोध्येतील भव्य राम मंदिराची पुनर्बांधणी हा भारतातील अध्यात्मिक पुनर्जागरणाचा क्षण आहे. मला खात्री आहे की हे मंदिर भावी पिढ्यांना आपल्या समृद्ध सांस्कृतिक वारशाचा आदर करण्यासाठी आणि त्यांना सत्य, न्याय आणि बंधुत्वाचा मार्ग दाखवण्यासाठी प्रेरणा देत राहील."
इतर मान्यवरांसह उपराष्ट्रपती नंतर सपत्नीक पवित्र शरयू नदीकाठी गेले आणि भगवान रामाच्या जीवनाशी निगडित या प्राचीन नदीची प्रार्थना केली.
आज संध्याकाळी, नायडू सपत्नीक वाराणसीमधील गंगा आरतीमध्ये सहभागी होतील.
अयोध्येहून परतल्यावर, उपराष्ट्रपतींनी राम नगरी येथील त्यांचा समृद्ध भावनिक आणि आध्यात्मिक अनुभव सामायिक करणारी एक फेसबुक पोस्ट लिहिली. उपराष्ट्रपतींनी लिहिलेल्या फेसबुक पोस्टची लिंक याप्रमाणे -
उपराष्ट्रपतींची इंग्रजीत फेसबुक पोस्ट -https://www.facebook.com/167328870501701/posts/1136976223536956/
उपराष्ट्रपतींची हिंदीत फेसबुक पोस्ट -https://www.facebook.com/167328870501701/posts/1136985900202655/
उपराष्ट्रपतींची तेलगुमध्ये फेसबुक पोस्ट -https://www.facebook.com/167328870501701/posts/1136971400204105/
नागरी हवाई वाहतूक मंत्रालय आणि नागरी हवाई वाहतूक महासंचालनालयाने,राष्ट्रीय औष्णिक उर्जा महामंडळ, एनटीपीसीला, मध्य प्रदेशातल्या विंध्याचल सुपर औष्णिक उर्जा केंद्र आणि गाडरवारा सुपर औष्णिक उर्जा प्लांट तर छत्तीसगडमधल्या सिपत सुपर औष्णिक उर्जा प्रकल्पासाठी संशोधन आणि तपासणीकरिता रीमोटली पायोलेटेड एअरक्राफ्ट सिस्टीम आरपीएएस तैनात करण्यासाठी सशर्त सूट दिली आहे.
एनटीपीसी या ड्रोनचा या तीन स्थळांसाठी भौगोलिक मॅपिंग, हवाई पाहणी आणि इतर संबंधित कामासाठी उपयोग करेल.यामुळे एनटीपीसीला कमी खर्चात अतिशय अचूक माहिती मिळेल असा विश्वास नागरी हवाई वाहतूक मंत्रालयाचे सह सचिव अंबर दुबे यांनी व्यक्त केला आहे.पायाभूत,खाणकाम,कृषी आणि आपत्कालीन मदत यासारख्या क्षेत्रात औद्योगिक ड्रोनच्या उपयोगाला प्रोत्साहन देण्याच्या केंद्र सरकारच्या प्रयत्नांना अनुसरून ही सशर्त परवानगी देण्यात आली आहे.
31 डिसेंबर 2020 किंवा डिजिटल स्काय प्लॅटफॉर्म पूर्णपणे कार्यान्वित होई पर्यंत यापैकी जे आधी होईल तोपर्यंत ही सशर्त सूट लागू राहील.
यासाठीच्या अटी आणि निर्बंध याप्रमाणे आहेत-
- सीएआर विभाग 3 शृंखला X भाग I, च्या संबंधित तरतुदीतून एनटीपीसीला दिलेली ही सूट हवाई वाहतूक मंत्रालयाच्या विमान नियमावली 1937 च्या नियम 15 ए मधल्या सवलतीच्या अधीन आहे.
- एनटीपीसी, स्थानिक प्रशासन, संरक्षण मंत्रालय, गृह मंत्रालय, भारतीय विमान प्राधिकरण यांच्याकडून आरपीएएस कार्यान्वयन सुरु करण्यापूर्वी आवश्यक परवानग्या घेईल.
- एनटीपीसी, जारी करण्यात आलेल्या वैध ड्रोन स्वीकृती क्रमांकासह . केवळ केंद्र सरकारला माहिती दिलेली आरपीएएस सुरु करेल.
- डीजीसीए च्या उड्डाण मानक महासंचालनालयाला मानक संचालन पद्धतीची प्रत दिल्यानंतर आणि कार्याची व्याप्ती एनटीपीसी सादर करेल.त्यानंतरच आरपीएएससुरु करता येईल.
- हवाई छायाचित्रणासाठी आवश्यक परवानगी एनटीपीसी घेईल.
- आरपीएएस द्वारे छायाचित्र/ व्हिडीओग्राफ घेतले असल्यास त्याचा वापर केवळ एनटीपीसीच करेल. आरपीएएस आणि त्याद्वारे द्वारे गोळा केलेल्या माहितीच्या सुरक्षिततेसाठी एनटीपीसी जबादार राहील.
- आरपीएएस चे काम सूर्योदय ते सूर्यास्त या काळातच मर्यादित राहील.
- आरपीएएस सुयोग्य स्थिती असल्याची खातरजमा एनटीपीसी करेल.
- साधनाशी संपर्क झाल्यामुळे एखाद्या व्यक्तीला शारीरिक इजा पोहोचल्यास एनटीपीसी त्यासाठीच्या वैद्यकीय- कायदेविषयक बाबींसाठी जबाबदार राहील.
- अपघाताने तिसऱ्याच पक्षाला नुकसान पोहोचल्यास एनटीपीसी कडे त्यासाठी पुरेसे विमा कवच राहील.
– आरपीएचा वापर करताना कोणतेही घातक साहित्य वाहून नेले जात नाही याची खातरजमा एनटीपीसी करेल.
- जनता, मालमत्ता आणि ऑपरेटर यांची सुरक्षितता आणि गोपनीयता एनटीपीसी सुनिश्चित करेल. यासंदर्भात काही घटना घडल्यास डीजीसीए जबाबदार राहणार नाही.
- सीएआर विभाग 3 शृंखला X भाग I, च्या परिच्छेद 13.1 मध्ये नमूद केलेल्या उड्डाण प्रतिबंधित क्षेत्रात एनटीपीसी, सबंधित मंत्रालयाच्या परवानगीविना आरपीएएस चा उपयोग करणार नाही.
- सीएआर च्या तरतुदीनुसार विमानतळा नजीकच्या भागात आरपीएएस काम करू शकणार नाही. या क्षेत्रात काम करायचे असल्यास भारतीय विमानतळ प्राधिकरणाकडून पूर्व परवानगी आवश्यक राहील.
- केवळ प्रशिक्षित आणि अनुभवी व्यक्तीच आरपीएएस हाताळेल याची सुनिश्चिती एनटीपीसी करेल.
सार्वजनिक नोटीससाठी लिंक
B.Gokhale/N.Chitale/P.Kor
मंत्रिमंडळ
भारत आणि फ्रान्स यांच्यातल्या नवीन आणि नवीकरणीय ऊर्जा क्षेत्रातील सामंजस्य कराराला मंत्रिमंडळाची मंजुरी
नवी दिल्ली, 17 डिसेंबर 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला भारतीय सौर ऊर्जा महामंडळ  आणि फ्रान्स सरकारच्या मालकीच्या  आणि ब्ल्यू स्टोरेज़  दरम्यान झालेल्या सामंजस्य कराराबाबत अवगत करण्यात आले. या करारावर 3 ऑक्टोबर 2018 रोजी नवी दिल्लीत स्वाक्षऱ्या करण्यात आल्या होत्या.हा करार तीन भाषा  मध्ये करण्यात आला होता.
या कराराचा उद्देश सौर पॅनेलद्वारा चार्ज होणाऱ्या बॅटरीनी युक्त ई-वाहनांसाठी चार्जिंग स्टेशन उपलब्ध करून देण्याच्या प्रायोगिक प्रकल्पाबाबत भविष्यात होणाऱ्या सहकार्यासंबंधी विचार-विनिमय करण्याच्या पद्धती ठरवणे हा आहे. या करारामुळे उभय देशांमध्ये द्विपक्षीय सहकार्य मजबूत करण्यात मदत मिळेल.
B.Gokhale/S.Kane/P.Malandkar
(Visitor Counter : 54
युवा व्यवहार आणि क्रीडा मंत्रालय
भारतातील क्रीडा विकासासाठी 215 कोटी रुपयांच्या आर्थिक सहाय्यासाठी राष्ट्रीय क्रीडा विकास निधीने एनटीपीसी आणि आरईसीसह केला ऐतिहासिक सामंजस्य करार
हा सामंजस्य करार भारताची सॉफ्ट पॉवर निर्माण करण्यास मदत करेल: अनुराग ठाकूर
देशात क्रीडा संस्कृती निर्माण करणे हा राष्ट्र उभारणीचा भाग : आर.के. सिंह
नवी दिल्ली, 14 सप्टेंबर 2022
भारतातील क्रीडा विकासासाठी,केंद्रीय युवा व्यवहार आणि क्रीडा मंत्री अनुराग सिंह ठाकूर आणि केंद्रीय ऊर्जा आणि नवीन आणि नवीकरणीय ऊर्जा मंत्री आर के सिंह यांच्या उपस्थितीत नवी दिल्ली येथे आज युवा व्यवहार आणि क्रीडा मंत्रालयाच्या क्रीडा विभागाच्या अंतर्गत असलेल्या राष्ट्रीय क्रीडा विकास निधीने  एनटीपीसी  फाउंडेशन आणि आरईसी  फाउंडेशन या दोन सार्वजनिक क्षेत्रातील उपक्रमांसोबत  ऐतिहासिक सामंजस्य करारावर स्वाक्षरी केली.
या कराराअंतर्गत एनटीपीसीकडून पुढील 5 वर्षात 115 कोटी रुपयांचे आर्थिक सहाय्य दिले जाणार आहे आणि ते भारतातील तिरंदाजी क्रीडाप्रकाराला पाठबळ देईल. आरईसी फाऊंडेशन महिला हॉकी, ॲ थलेटिक्स आणि मुष्टियुद्ध खेळाला सहाय्य करण्यासाठी 3 वर्षांमध्ये 100 कोटी रुपयांचे सहाय्य करणार आहे. कॉर्पोरेट सामाजिक उत्तरदायित्वाच्या  माध्यमातून एनएसडीएफला हे पाठबळ मिळाले आहे.
ऊर्जा मंत्रालयाच्या दोन सार्वजनिक उपक्रमांनी क्रीडा विकासासाठी एकूण 215 कोटीं रुपयांचे योगदान दिले असून हा एक ऐतिहासिक प्रसंग आहे, असे यावेळी बोलताना अनुराग ठाकूर यांनी सांगितले. ऊर्जा मंत्रालयाने दिलेले हे योगदान क्रीडा क्षेत्राला दीर्घकाळ ऊर्जा देण्याचे काम करेल, असे ते म्हणाले. "कॉर्पोरेट्सपासून ते व्यक्तींपर्यंत आणि विविध संस्थांपासून ते राज्यांपर्यंत प्रत्येकाने एक संघ म्हणून एकत्र काम केले पाहिजे.या सामंजस्य करारावर स्वाक्षरी केल्याने आपल्या क्रीडापटूंना मोठे प्रोत्साहन मिळेल.”असे ठाकूर यांनी सांगितले.
अनुराग ठाकूर म्हणाले की, यापूर्वी, मी एनएसडीएफमध्ये ऑनलाइन देणग्या देण्याच्या , खेळाडू, खेळ आणि अकादमी दत्तक घेण्याचे आवाहन केले होते. हे सर्व पंतप्रधान नरेंद्र मोदी यांच्या दूरदृष्टीमुळे घडले आहे.अनेक सार्वजनिक उपक्रम आहेत जे पुढे येऊन भारताची सॉफ्ट पॉवर तयार करण्यात मदत करतात,खेळाडूंना व्यसनापासून दूर ठेवण्यास मदत करतात आणि त्यांना आंतरराष्ट्रीय स्तरावर उत्कृष्ट कामगिरी करण्यासाठी प्रेरित करतात, असे ठाकूर यांनी सांगितले.
"एनटीपीसी आणि आरईसीच्या माध्यमातून भारतातील क्रीडा क्षेत्राच्या पुढील विकासासाठी काहीतरी योगदान दिल्याबद्दल ऊर्जा मंत्रालयाच्या वतीने आम्हाला अत्यंत आनंद होत आहे, असे आर के सिंह यांनी स्वाक्षरी केलेल्या सामंजस्य कराराची माहिती देताना नमूद केले. देशात क्रीडा संस्कृती निर्माण करणे हा राष्ट्र उभारणीचा भाग आहे, असे सांगत आमचे मंत्रालय देशातील क्रीडा विकासासाठी सर्वतोपरी सहकार्य करेल'' अशी ग्वाही देत असल्याचे त्यांनी सांगितले.
S.Kulkarni /S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
संरक्षण मंत्रालय
भारताने पाकिस्तानवर 49 वर्षांपूर्वी मिळवलेल्या नेत्रदीपक विजयाची गाथा सांगणाऱ्या 16 डिसेंबर या विजय दिवसानिमित्त वीरांचे स्मरण
लष्कराच्या दक्षिण विभागाचे जनरल ऑफिसर कमांडीग इन चीफ लेफ्टनंट जनरल सी पी मोहंती यांनी आज प्रसिद्धीला दिलेल्या निवेदनात 1971 च्या भारत-पाकिस्तान युद्धाच्या विजय दिनानिमित्त विजयी वीरांचे स्मरण केले आहे. भारतीय सैन्याने केवळ 13 दिवसांत या युद्धात विजय मिळवला होता आणि पाकिस्तानला पूर्ण शरणागती पत्करावी लागली होती. या युद्धाचा परिणाम म्हणूनच पाकीस्तानचे विभाजन होऊन बांगलादेशची निर्मिती झाली होती.
लेफ्टनंट जनरल सी पी मोहंती यांनी यानिमित्त 1971 च्या युद्धात पराक्रम गाजवणाऱ्या शूर वीरांचे स्मरण केले. त्यांनी आपले शौर्य,हिंमत, निश्चयाची गाथाच दक्षिण विभागाच्या इतिहासात लिहिली आहे आणि येणाऱ्या सर्व पिढ्यांना त्यांच्या या शौर्याचा अभिमान वाटेल, असे मोहंती यांनी म्हटले आहे. विजय दिनानिमित्त या युद्धात सर्वोच्च बलिदान देणाऱ्या सर्व योद्ध्यांना दक्षिण विभाग सलाम करतो, असेही त्यांनी या निवेदनात म्हटले आहे.
या युद्धातील लोंगेवाला आणि प्ररबत अली या गाजलेल्या लढाया भारतीय लष्कराचे अमर्याद धैर्य आणि निश्चयाचेच दर्शन देणाऱ्या आहेत. भारतीय सैनिकांच्या पराक्रमापुढे शत्रूची लढण्याची उमेदही संपून गेली होती. लेफ्टनंट कर्नल भवानी सिंग  यांच्या नेतृत्वाखाली 10 पैरा कमांडो बटालियनने पाकिस्तानामधल्या छाछरो गावात घुसून फडकावलेला तिरंगा ही या युद्धातला आणखी एक चित्तथरारक आणि गाजलेला पराक्रमही दक्षिण विभागाच्या सैन्याच्या नावावर जमा आहे.
लष्कराचा दक्षिण विभाग, युद्धासाठी सदैव सज्ज, तैयार आणि देशाच्या सार्वभौमत्वाच्या रक्षणासाठी सदैव तत्पर असलेल्या वीर जवानांची कमांड आहे, असे लेफ्टनंट जनरल मोहंती यांनी म्हटले आहे.
उपराष्ट्रपती कार्यालय
कोविड -19 प्रतिबंधक लसीकरण ही जनचळवळ होण्यासाठी लसीच्या सुरक्षिततेबाबत जनतेला माहिती देण्याचे उपराष्ट्रपतींचे वैद्यक जगताला आवाहन
कोविड -19 विरुद्ध लसीकरण ही सर्वात प्रभावी ढाल : उपराष्ट्रपती
उपराष्ट्रपतींकडून 'लसीकरण भारत कार्यक्रमाचा' आरंभ
कोविड -19 प्रतिबंधक लसीकरणाबाबतची सुरक्षितता आणि महत्त्व याबद्दल लोकांना माहिती देण्यासाठी विशेष जागरूकता मोहीम राबवावी, असे आवाहन उपराष्ट्रपती एम. व्यंकय्या नायडू यांनी वैद्यकीय क्षेत्राला आणि विशेषतः भारतीय वैद्यकीय संघटनेला आज केले.
गिव्ह इंडिया फाउंडेशनच्या सहकार्याने कर्नाटक सरकारच्या शाश्वत उद्दिष्ट समन्वय केंद्राच्या पुढाकाराने सुरु करण्यात आलेल्या ‘लसीकरण भारत कार्यक्रमाचे’ उद्घाटन करताना उपराष्ट्रपती म्हणाले, लसीकरण करण्यासाठी काही भागांमध्ये संकोच असल्याचे दिसून येते आहे. जे लसीकरणाविषयी अजूनही शंका घेत आहेत त्यांना शिक्षित करणे आणि त्यांच्यामध्ये जागरूकता निर्माण करणे अत्यंत आवश्यक आहे, असेही ते म्हणाले.
कोविड प्रतिबंधक लसीकरण मोहिमेला ‘जन-आंदोलन’ असे स्वरूप देण्याचे आवाहन करत, सर्व लोकप्रतिनिधींनी आपापल्या मतदारसंघात प्रत्येकाचे लसीकरण झाल्याचे सुनिश्चित करावे, अशी आग्रही सूचना त्यांनी केली. लसीकरणाबाबतची टाळाटाळ दूर करण्यासाठी लोकांमध्ये जागरूकता निर्माण करण्याचे आवाहन त्यांनी माध्यमांनाही केले.
लसीकरण ही कोविड -19 विरोधातील सर्वात प्रभावी ढाल आहे याकडे लक्ष वेधून उपराष्ट्रपती म्हणाले की, लसीकरणामुळे रुग्णालयात दाखल होण्याची गरज भासणार नाही आणि रोगाची तीव्रता कमी होण्यास मदत होईल.म्हणजेच विषाणूचा संसर्ग झाला तरी, आजाराची लक्षणे सौम्य राहतील असे ते पुढे म्हणाले.
लोकांच्या सहकार्याशिवाय कोरोनाविरूद्धची लढाई जिंकता येणार नाही यावर भर देत श्री नायडू यांनी सर्वांना मास्क लावा, वारंवार हात धुवा, सुरक्षित अंतर पाळा आणि शिस्तबद्ध आणि निरोगी जीवनशैली ठेवण्याचे आवाहन केले.
अधिकाधिक लोकांचे कोविड -19 प्रतिबंधक लसीकरण करण्यासाठी एकत्रितपणे काम केल्याबद्दल भारत सरकार आणि सर्व राज्यांची त्यांनी प्रशंसा केली, देशात आतापर्यंत 58 कोटी लसीच्या मात्रा दिल्याबद्दल त्यांनी आनंद व्यक्त केला.
सरकारच्या प्रयत्नांना सहाय्य करणाऱ्या गिव्ह इंडिया फाउंडेशनची त्यांनी प्रशंसा केली.
कर्नाटकचे राज्यपाल थावरचंद गेहलोत, कर्नाटकचे मुख्यमंत्री,. बसवराज बोम्मई यावेळी उपस्थित होते.
गृह आणि शहरी व्यवहार मंत्रालय
प्रधानमंत्री आवास योजना, नागरी अंतर्गत 4,78,670 घरांना मंजुरी
महाराष्ट्रासाठी 17,817 घरांना मंजुरी
नवी दिल्ली, 31 जानेवारी 2019
शहरी भागातील गरीबांसाठी असलेल्या प्रधानमंत्री आवास योजनेअंतर्गत 4,78,670 घरांना मंजुरी देण्याच्या प्रस्तावाला आज गृहनिर्माण आणि नागरी व्यवहार मंत्रालयाने मंजुरी दिली. केंद्रीय मंजुरी आणि देखरेख समितीच्या 42 व्या बैठकीत ही मंजुरी देण्यात आली. या योजनेअंतर्गत आत्तापर्यंत नागरी भागात 72,65,663 घरांना मंजुरी देण्यात आली आहे.
महाराष्ट्रासाठी या अंतर्गत 17,817 घरं मंजूर करण्यात आली आहेत. या योजनेअंतर्गत एकूण 940 प्रकल्पांना मंजुरी देण्यात आली असून या प्रकल्पांसाठी 22,492 कोटी रुपयांचा खर्च अपेक्षित आहे. त्यापैकी केंद्र सरकारकडून 7,180 कोटी रुपयांचा निधी दिला जाणार आहे.
B.Gokhale/R.Aghor/P.Malandkar
(Visitor Counter : 100
अर्थ मंत्रालय
प्राप्तिकर विभागाचे उत्तर प्रदेश आणि महाराष्ट्रात अनेक ठिकाणी छापे
नवी दिल्ली, 5 जानेवारी 2022
प्राप्तिकर विभागाने 31.12.2021 रोजी परफ्युम उत्पादन आणि बांधकाम व्यवसायात गुंतलेल्या दोन समूहांवर शोध आणि जप्तीची कारवाई केली. उत्तर प्रदेश, महाराष्ट्र, दिल्ली, तामिळनाडू आणि गुजरात राज्यातील 40 हून अधिक परिसरात शोधमोहीम राबवली गेली.
मुख्यतः मुंबई आणि उत्तर प्रदेशातील पहिल्या समूहाच्या बाबतीत, शोध मोहिमेत असे दिसून आले की हा समूह परफ्युमची विक्री कमी झाल्याचे दाखवून, साठ्यामध्ये हेराफेरी करून, करपात्र उत्पन्नातून नफा करमुक्त उत्पन्नात वळवण्यासाठी खातेवहीत फसवेगिरी करून, वाढीव खर्च दाखवून कर चुकवेगिरीत सामील आहे. बोगस खरेदी बिले दाखवून 5 कोटी रुपयांपर्यंतची अफरातफर केल्याचे पुरावे आढळले आहेत.
दोषी पुराव्यांच्या विश्लेषणावरून असे दिसून येते की त्यामुळे निर्माण झालेले बेहिशेबी उत्पन्न मुंबईतील विविध बांधकाम प्रकल्पांमध्ये, भारत आणि संयुक्त अरब अमिराती  या दोन्ही देशांतील मालमत्ता संपादनात गुंतवले आहे. या समूहाने विक्रीसाठी असलेल्या मालाचे संबंधित उत्पन्न लपवून ते भांडवल म्हणून दाखवून 10 कोटी रुपयांची कर चुकवेगिरी केल्याचेही निष्पन्न झाले आहे. या समूहाने सेवानिवृत्त भागीदारांना देय लाभापोटीचे 45 कोटी रुपयांचे उत्पन्न जाहीर केलेले नाही.
हे देखील उघड झाले आहे की संयुक्त अरब अमिराती मधील समूहाच्या एका कंपनीने कथितपणे 16 कोटी रुपये समूहाच्या एका भारतीय कंपनीमध्ये बाजार मूल्यापेक्षा अधिक प्रीमियम दाखवून अवैध शेअर भांडवल सादर केले आहे. या प्राप्तकर्ता समूह कंपनीने कोलकाता स्थित काही बनावट संस्थांकडून बेकायदेशीर भाग भांडवलाच्या रूपात 19 कोटी रुपये प्राप्त केले आहेत.
आत्तापर्यंत 9.40 कोटी रुपयांपेक्षा जास्त बेहिशेबी रोकड आणि 2 कोटी रुपयांपेक्षा जास्त किमतीचे बेहिशोबी दागिने जप्त करण्यात आले आहेत. अनेक बँक लॉकर्स प्रतिबंधित करण्यात आले असून ते अद्याप तपासायचे आहेत.
पुढील तपास सुरू आहे.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
पंतप्रधान कार्यालय
मणिपूरच्या स्थापना दिनानिमित्त पंतप्रधानांच्या शुभेच्छा
नवी दिल्ली, 21 जानेवारी 2020
मणिपूर राज्य स्थापना दिनानिमित्त राज्यातल्या नागरिकांना पंतप्रधान नरेंद्र मोदी यांनी शुभेच्छा दिल्या आहेत.
“मणिपूर आपल्या संस्कृतीसाठी प्रसिद्ध आहे. मणिपूरच्या नागरिकांनी विविध क्षेत्रात उल्लेखनीय कामगिरी केली आहे. राज्याची उत्तरोत्तर प्रगती होत राहो;” असे पंतप्रधानांनी म्हटले आहे.
B.Gokhale/S.Kakade/P.Malandkar
(Visitor Counter : 60
पर्यावरण, वन एवं जलवायु परिवर्तन मंत्रालय
प्रमुख अर्थव्यवस्थांच्या उर्जा आणि हवामान या विषयाशी संबंधित मंचातील नेत्यांच्या बैठकीत संयुक्तपणे सुधारित कृतीवर भर देण्यासह हवामान बदल हे सर्वात मोठे आव्हान असल्याचे सर्व नेत्यांचे मत
नवी दिल्ली, 20 एप्रिल 2023
अमेरिकी सरकारने दिनांक 20 एप्रिल 2023 रोजी आभासी पद्धतीने प्रमुख अर्थव्यवस्थांच्या उर्जा आणि हवामान या विषयाशी संबंधित मंचातील नेत्यांची बैठक आयोजित केली. अमेरिकेचे राष्ट्राध्यक्ष जोसेफ बायडेन यांनी या बैठकीचे अध्यक्षपद भूषविले तर जगभरातील विविध देशांचे प्रमुख आणि इतर मंत्री या बैठकीला उपस्थित होते. या गटामध्ये जगातील 20 प्रमुख अर्थव्यवस्था सहभागी असून त्यात अर्जेन्टिना, ऑस्ट्रेलिया, ब्राझील, कॅनडा, चीन,इजिप्त,युरोपीय महासंघ,फ्रान्स,जर्मनी,भारत,इंडोनेशिया,इटली,जपान,दक्षिण कोरिया,मेक्सिको,सौदी अरेबिया,तुर्कस्थान,संयुक्त अरब अमिरात आणि युके या देशांचा समावेश आहे.
हवामान बदल हे सर्वात मोठे आव्हान असून त्यावर संयुक्त सुधारित कृती आवश्यक असल्याचे मत सर्व नेत्यांनी व्यक्त केले.
या बैठकीत, उपस्थितांना संबोधित करताना, केंद्रीय पर्यावरण,वने आणि हवामान बदल विभागाचे मंत्री भूपेंद्र यादव यांनी, जागतिक दरडोई उत्सर्जन पातळीच्या एक तृतीयांश उत्सर्जनासह, भारत हवामान बदलाच्या समस्येशी लढण्यासाठीच्या जागतिक प्रयत्नांमध्ये आघाडीवर आहे यावर अधिक भर दिला.यावेळी त्यांनी उर्जा, वाहतूक, नौवहन, हायड्रोफ्लुओरोकार्बन्स यांसारख्या क्षेत्रांतील हरितगृह वायूंचे उत्सर्जन कमी करण्यासाठी भारताने सुरु केलेल्या उपक्रमांचे तसेच कार्बन कॅप्चर वापर आणि साठवण यासाठी हाती घेतलेल्या उपक्रमांचे ठळकपणे वर्णन केले.
S.Kakade/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
पंतप्रधान कार्यालय
राष्ट्रकूल 2022 च्या कुस्तीस्पर्धेत 125 किलो वजनी गटात कांस्य पदक जिंकल्याबद्दल कुस्तीपटू मोहित ग्रेवालचे पंतप्रधानांनी केले अभिनंदन
राष्ट्रकूल 2022 स्पर्धेत, 125 किलो वजनी गटात कांस्य पदक जिंकल्याबद्दल पंतप्रधान नरेंद्र मोदी यांनी मोहित ग्रेवालचे अभिनंदन केले आहे.
“आपले कुस्तीपटू राष्ट्रकूल स्पर्धेत उत्तम कामगिरी करत आहेत. या पदक संख्येत, मोहित ग्रेवालने आणखी भर घातली आहे. या स्पर्धेत कांस्यपदक जिंकून त्याने आपले कर्तृत्व सिद्ध केले आहे. त्याचे खूप खूप अभिनंदन. भविष्यात तो यशाची नवी ऊंची गाठेल, अशी मला आशा आहे.”
असं ट्वीट पंतप्रधानांनी केलं आहे.
अर्थ मंत्रालय
प्रधानमंत्री जीवन ज्योती बीमा योजना  आणि प्रधानमंत्री सुरक्षा बीमा योजना  च्या प्रीमियम दरांमध्ये 1 जून 2022 पासून बदल
7 वर्षांपूर्वी 2015 मध्ये दोन्ही योजना सुरू झाल्यापासून प्रीमियम दरांमध्ये प्रथमच बदल
प्रधानमंत्री जीवन ज्योती विमा योजना  आणि प्रधानमंत्री सुरक्षा विमा योजना  या योजनांचा दीर्घकाळापासूनचा प्रतिकूल दाव्यांचा अनुभव लक्षात घेऊन आणि त्या आर्थिकदृष्ट्या व्यवहार्य बनवण्यासाठी, योजनांचे प्रीमियम दर निश्चित करण्यात आले आहेत. दोन्ही योजनांसाठी 1.25 रुपये प्रतिदिन प्रीमियम निश्चित करून योजनांचे प्रीमियम दर बदलले आहेत. प्रधानमंत्री जीवन ज्योती बीमा योजनेची प्रीमियम रक्कम 330 रुपये वरून 436 रुपये आणि प्रधानमंत्री सुरक्षा बीमा योजनेची रक्कम 12 रुपयांवरून 20 रुपये करण्यात आली.
31.3.2022 रोजी प्रधानमंत्री जीवन ज्योती बीमा योजना आणि प्रधानमंत्री सुरक्षा बीमा योजना अंतर्गत नोंदणी केलेल्या सक्रिय सदस्यांची संख्या अनुक्रमे 6.4 कोटी आणि 22 कोटी आहे. प्रधानमंत्री सुरक्षा बीमा योजना सुरु झाल्यापासून, 31.3.2022 पर्यंत अंमलबजावणी करणाऱ्या विमा कंपन्यांकडून प्रीमियम म्हणून 1,134 कोटी रुपये जमा झाले तर दाव्यांपोटी 1,134 कोटी रुपये देण्यात आले आहेत. प्रधानमंत्री जीवन ज्योती बीमा योजना अंतर्गत 31.3.2022 पर्यंत अंमलबजावणी करणार्या विमा कंपन्यांनी 9,737 कोटी रुपये प्रीमियम गोळा केला आहे आणि दाव्यांचे 14,144 कोटी रुपये अदा करण्यात आले आहेत. दोन्ही योजनांअंतर्गत दावे थेट लाभ हस्तांतरण मार्गाने लाभार्थ्यांच्या बँक खात्यात जमा करण्यात आले आहेत.
आदिवासी विकास मंत्रालय
एकलव्य आदर्श निवासी शाळांचे आधुनिकीरण
नवी दिल्ली, 2 डिसेंबर 2019
मंजूरीप्राप्त एकलव्य आदर्श निवासी शाळांना त्यांच्या गरजांनुसार आधुनिकीकरणासाठी आणि सुधारणांसाठी प्रती शाळेला जास्तीत जास्त 5 कोटी रुपयांचे अर्थसहाय्य आदिवासी विकास मंत्रालयामार्फत देण्यात येत आहे.
वर्गखोल्यांचे नुतनीकरण, अतिरिक्त वर्गासाठी बांधकाम, सुसज्ज प्रयोगशाळा, सध्याच्या वसतीगृहांचे नुतनीकरण, वसतीगृहासाठी अतिरिक्त खोल्यांचे बांधकाम, नवी स्वच्छतागृहे बांधणे, वाचनालये, मैदाने सुधारणे यांचा यात समावेश आहे.
केंद्रीय आदिवासी विकास राज्यमंत्री रेणुकासिंग सरुता यांनी आज लोकसभेत लेखी उत्तरात ही माहिती दिली.
B.Gokhale/N.Chitale/P.Kor
(Visitor Counter : 127